b'\n_START_ARTICLE_\nBesan\xc3\xa7on\n_START_SECTION_\nDeviz\xc4\x83\n_START_PARAGRAPH_\nUtinam (Fie pe placul Domnului), a doua deviz\xc4\x83\xc2\xa0: Deo et caesari fidelis perpetuo\n_START_SECTION_\nSituare\n_START_PARAGRAPH_\nOra\xc8\x99ul Besan\xc3\xa7on este situat pe axul European numit "Rhin-Rh\xc3\xb4ne", format de zona creat\xc4\x83 \xc3\xaentre Marea Nordului, Marea Mediternan\xc4\x83, Europa de Nord \xc8\x99i Europa de Sud. Mai precis, ora\xc8\x99ul este situat la jonc\xc8\x9biunea dintre regiunea montan\xc4\x83 a masivului Jura \xc8\x99i c\xc3\xa2mpiile regiunii Franche-Comte._NEWLINE_Ora\xc8\x99ul este situat \xc3\xaen Nord-Estul departamentului Doubs, la o distanta de 100 de km de Dijon din regiunea Bourgogne, de Lausanne \xc3\xaen Elve\xc8\x9bia \xc8\x99i de Belfort la por\xc8\x9bile Alsaciei.\n_START_SECTION_\nMediu natural\n_START_PARAGRAPH_\nOra\xc8\x99ul Besan\xc3\xa7on face parte dintr-o zon\xc4\x83 natural\xc4\x83 deosebit\xc4\x83. Besan\xc3\xa7on este \xc3\xaenconjurat de r\xc3\xa2ul Doubs pe o lungime de aproape un kilometru de diametru, cre\xc3\xa2nd o forma de bucl\xc4\x83 aproape perfecta, \xc3\xaenchis\xc4\x83 de "muntele" Sf\xc3\xa2ntul Etienne, o regiune \xc3\xaenalt\xc4\x83 din Jura. Primul lucru ce poate fi remarcat de cum se ajunge \xc3\xaen Besan\xc3\xa7on, este Citadela sa impozant\xc4\x83, un Fort ce a fost construit de celebrul arhitect Vauban. Ora\xc8\x99ul este \xc3\xaenconjurat de \xc8\x99apte dealuri (lucru ce a inspirat celebrii scriitori ce-l comparau cu ora\xc8\x99ul Romei antice) \xc8\x99i \xc8\x99apte fortifica\xc8\x9bii (pe fiecare deal o fortifica\xc8\x9bie)._NEWLINE_Cu aceast\xc4\x83 a\xc8\x99ezare, ora\xc8\x99ul a constituit timp \xc3\xaendelungat locul ideal pentru dezvoltarea urban\xc4\x83, economic\xc4\x83 \xc8\x99i comercial\xc4\x83 (av\xc3\xa2nd ie\xc8\x99ire la fluviu, p\xc4\x83duri, locuitorii ocup\xc3\xa2ndu-se \xc3\xaen mare cu agricultura \xc8\x99i cre\xc8\x99terea animalelor), fiind \xc3\xaen acela\xc8\x99i timp un punct strategic militar (ora\xc8\x99 de ap\xc4\x83rare).\n_START_SECTION_\nEcologie\n_START_PARAGRAPH_\nBesan\xc3\xa7on, cu cele 400 de hectare de parcuri, gr\xc4\x83dini \xc8\x99i spa\xc8\x9bii verzi, 2000 de hectare de p\xc4\x83duri \xc8\x99i 7 dealuri, este considerat primul oras "verde" din Fran\xc8\x9ba. Este un oras ce a fost mereu frunta\xc8\x99 \xc3\xaen ceea ce prive\xc8\x99te calitatea ecologic\xc4\x83. S-au depus eforturi suplimentare prin instalarea unei re\xc8\x9bele de transport \xc3\xaen comun 100% ecologic\xc4\x83 (autobuze care func\xc8\x9bioneaza cu gaz natural)\n_START_SECTION_\nPopula\xc8\x9bie\n_START_PARAGRAPH_\nNum\xc4\x83rul de locuitori din Besan\xc3\xa7on era \xc3\xaen jur de 114 900 la recens\xc4\x83m\xc3\xa2ntul din 2004, ceea ce \xc3\xael aduce pe locul 29 la nivel na\xc8\x9bional._NEWLINE_Popula\xc8\x9bia din Besancon este t\xc3\xa2n\xc4\x83r\xc4\x83 (aprox. 60% din locuitori au mai putin de 40 de ani) \xc8\x99i \xc3\xaen majoritate feminin\xc4\x83 (53,6% femei).'